Sag om indbringelse af dom om anbringelse uden længstetid, jf. straffelovens § 72. Anklagemyndigheden påstår at foranstaltningen opretholdes.
Ret: Retten i Næstved (1. instans)
Faggruppe: Straffesag — Vilkårs- og foranstaltningsændring
Sagsemner: Strafferetlige sanktioner og andre foranstaltninger;

/

RETTEN I NÆSTVED

Udskrift af dombogen

K E N D E L S E

afsagt den 5.juli 2021

Rettens nr. 3999/2021
Politiets nr. 0100-10171-00051-21

Anklagemyndigheden
mod
Tiltalte
CPR nr.

Ved dom af 17. september 2009 blev Tiltalte fundet skyldig i overtrædelse af
straffelovens § 119, stk. 1, § 124, stk. 1, jf. stk. 5, § 181, stk. 1, og § 276, samt
lov om euforiserende stoffer § 3, jf. § 1, stk. 2, jf. bekendt-gørelse om
euforiserende stoffer § 27, stk. 1, jf. § 2, stk. 2, jf. bilag 1,liste A, nr. 1. Tiltalte
blev dømt til anbringelse på psykiatrisk afdeling. Der blev ikke fastsat en
længstetid.

Anklagemyndigheden har den 9. juni 2021 indbragt sagen for retten, jf. straf-
felovens § 72.

Påstande

Anklagemyndigheden har påstået, at foranstaltningen opretholdes.

Tiltalte har påstået, at foranstaltningen ophæves, subsidiært ændres til
behandlingsdom.

Sagens oplysninger

Overlæge Person 1 har i en udtalelse af 31. marts 2021 blandt andet op-lyst:

"... Konklusion
Der er tale om en 45-årig mand med Paranoid Skizofreni og hjer-
neskade på baggrund af Epilepsi, hvis tilstand under den mangeå-
rige anbringelse på Sikringen har været svingende som følge af u-
tallige perioder med medicinsvigt. Der har ikke været fysiske ud-
fald mod personalet eller medpatienter på noget tidspunkt, men han
har flere gange været voldsomt vred, udskældende og har fremsat
homicidale trusler mod personalet, hvorfor det har været
nødvendigt at fastholde og døraflåse ham. Når tilstanden forvær-

Std 75269



/

side 2

res ses også svære psykotiske symptomer.

Siden påbegyndt tvangsbehandling med Clozapin i februar 2020 er
hans tilstand gradvist bedret markant, og han har opnået en del
frihedsgrader. Der stiles mod genoptagelse af ledsagede udgange
inden for nær fremtid og yderligere tildeling af frihedsgrader.

Da patienten aktuelt er underlagt en mere restriktiv foranstaltning
end den adspurgte, skal det anbefales, at nuværende foranstalt-ning
opretholdes..."

Tiltalte har forklaret, at han havde været indlagt på Amager Psykiatriske
hospital, hvor han uretmæssigt var blevet beskyldt og senere dømt for at have
sat ild inde på en anden patients stue. I virkeligheden havde patienten være
selvmordstruet, og han havde, som den eneste været vågen, og havde siddet
vagt uden for værelset for at sikre, at patienten ikke tog sit eget liv. Samme sted
havde han under bæltefikseret oplevet, at personalet havde givet ham pisk, slået
ham med et liggeunderlag til vådlæggere og avi-ser.  Han er under samme
forhold blevet udnyttet seksuelt, idet en plejer har onaneret ham flere gange.
Han er ud af en familie, hvor moderen er jehovas vidne. Hans ene bror blev
udskudt og begik selvmord. Han har en storebror, der har fire jobs, og en
lillebror, der er hjerneskadet. Han vil gerne bo i en lej-lighed i Volmose ved
siden af sin lillebror. Han vil gerne ud fra Sikringen, så at han kan få sig et liv
og en kæreste. Han bruger meget af sin tid på Sikrin-gen på at skrive bøger, og
han vil gerne være en udgivende forfatter. Han har tidligere ikke kunne få
printet sine manuskripter ud, men det kan han nu, ef-ter at overlægen har
overflyttet ham til SL 15. Han har det kanon på SL 15. Tidligere har han boet
på SL 13 og SL 14. Navnlig SL 14 har ikke været et rart sted. Personalet har
været truende over for ham, og han har været udsat for vold. Han har, mens han
boede i Nykøbing Sjælland og på SL 14, været udsat for fejlmedicinering,
hvilket har gjort, at han har hørt stemmer og haft det dårligt. Det har også haft
betydning for hans sexliv med kæresten Person 2, som han ikke længere har.
Han ved ikke helt hvorfor, at hun ikke længere be-søger ham, men det er
ophørt, efter at han er kommet til Slagelse. Han har lavet en masse sjov med
personalet på SL 14 som følge af, at de ikke var sø-de ved ham. Han kan godt
høre, at nogle af de ting, som han har gjort, ikke var så sjove igen, og at det
skulle han ikke have gjort. Han er meget glad for overlægen, som han har et
godt samarbejde med, og som han også siger morsomheder til. Han vil
egentligt helst ud fra Sikringen, og så vil han have hjælp til at tage sin medicin
m.v., men han kan godt forstå, hvis det ikke bli-ver sådan. Men så vil han i
stedet gerne på by/land-tur og ud og møde men-nesker, måske også finde en ny
kæreste.

Rettens begrundelse og afgørelse

På baggrund af sagens oplysninger, herunder overlæge Person 1's udta-lelse af
31. marts 2021, finder retten, at der må antages at foreligge en sådan



/

side 3

betydelig risiko for ny almenfarlig kriminalitet, at proportionalitetshensyn ik-ke
kan føre til en ændring af den idømte foranstaltning. Der er således ikke
grundlag for ophævelse af samme eller, at denne ændres til en dom til be-
handling.

Derfor bestemmes:

Den foranstaltning, som Tiltalte blev idømt ved dom af 17. september 2009
opretholdes.

Statskassen skal betale sagens omkostninger.

Dommer



/